ದೆಹಲಿಯಲ್ಲಿ ಹಕ್ಕಿ ಜ್ವರ ಕನ್ಫರ್ಮ್ಡ್, 8 ಮಾದರಿಗಳ ಪರೀಕ್ಷಾ ವರದಿ ಪಾಸಿಟಿವ್..! ನವದೆಹಲಿ: ಭೋಪಾಲ್ ಮೂಲದ ಪ್ರಯೋಗಾಲಯಕ್ಕೆ ಎಂಟು ಮಾದರಿಗಳನ್ನ ಪರೀಕ್ಷೆಗೆ ಕಳಿಸಲಾಗಿತ್ತು. ಅದ್ರಂತೆ, ಟೆಸ್ಟ್ ವರದಿ ಸಿಕ್ಕಿದ್ದು, ದೆಹಲಿಯಲ್ಲಿ ಹಕ್ಕಿ ಜ್ವರ ದೃಢಪಟ್ಟಿದೆ ಎಂದು ಅಧಿಕಾರಿಗಳು ಸೋಮವಾರ ತಿಳಿಸಿದ್ದಾರೆ. ಮಯೂರ್ ವಿಹಾರ್ ಫೇಸ್ 3ರಲ್ಲಿನ ಉದ್ಯಾನವನದಿಂದ ನಾಲ್ಕು, ಸಂಜಯ್ ಸರೋವರದಿಂದ ಮೂರು ಮತ್ತು ದ್ವಾರಕಾದಿಂದ ಒಂದು ಸ್ಯಾಂಪಲ್ʼಗಳು ಪಾಸಿಟಿವ್ ಆಗಿವೆ ಎಂದು ಪಶು ಸಂಗೋಪನಾ ಇಲಾಖೆಯ ಪಶು ಸಂಗೋಪನಾ ವಿಭಾಗದ ಡಾ. ರಾಕೇಶ್ ಸಿಂಗ್ ತಿಳಿಸಿದ್ದಾರೆ. ಸೋಮವಾರ ಬೆಳಗ್ಗೆ ಪರೀಕ್ಷಾ ಫಲಿತಾಂಶ ವರದಿ ಬಂದಿದೆ ಎಂದು ಅವರು ತಿಳಿಸಿದ್ದು, ಪ್ರಸಿದ್ಧ ಸಂಜಯ್ ಸರೋವರದಲ್ಲಿ ಇತ್ತೀಚೆಗೆ 10 ಬಾತುಕೋಳಿಗಳು ಸತ್ತಿರುವುದು ಪತ್ತೆಯಾಗಿದೆ ಎಂದರು. ಮಯೂರ್ ವಿಹಾರ್ ಫೇಸ್ 3ರ ಸೆಂಟ್ರಲ್ ಪಾರ್ಕ್ʼನಲ್ಲಿ ಸುಮಾರು 50 ಕಾಗೆಗಳು ಮೂರರಿಂದ ನಾಲ್ಕು ದಿನಗಳ ಅವಧಿಯಲ್ಲಿ ಮೃತಪಟ್ಟಿವೆ ಎಂದು ಅಧಿಕಾರಿಗಳು ಈ ಹಿಂದೆ ತಿಳಿಸಿದ್ದರು. ಜಲಂಧರ್ʼನ ಲ್ಯಾಬ್ʼಗೆ ಕೆಲವು ಸ್ಯಾಂಪಲ್ʼಗಳನ್ನು ಕಳುಹಿಸಲಾಗಿತ್ತು. ಅವರ ಫಲಿತಾಂಶಕ್ಕಾಗಿ ಕಾಯಲಾಗುತ್ತಿದೆ ಎಂದು ಸಿಂಗ್ ಹೇಳಿದ್ದಾರೆ. ಹಕ್ಕಿ ಜ್ವರದ ಭೀತಿ ಹಿನ್ನೆಲೆಯಲ್ಲಿ ಮುನ್ನೆಚ್ಚರಿಕಾ ಕ್ರಮವಾಗಿ ಹಸ್ ಖಾಸ್ ಪಾರ್ಕ್, ದ್ವಾರಕಾ ಸೆಕ್ಟರ್ʼನ 9 ಪಾರ್ಕ್, ಹಸ್ಸಾಲ್ ಪಾರ್ಕ್ ಮತ್ತು ಸಂಜಯ್ ಸರೋವರವನ್ನು ದೆಹಲಿ ಅಭಿವೃದ್ಧಿ ಪ್ರಾಧಿಕಾರ ಈಗಾಗಲೇ ಮುಚ್ಚಿದೆ. ದಕ್ಷಿಣ ದೆಹಲಿಯ ಹೌಜ್ ಖಾಸ್ ಪಾರ್ಕ್ʼನಲ್ಲಿ ಬೃಹತ್ ಜಲರಾಶಿ ಇದ್ದು, ಪ್ರತಿದಿನವೂ ಹೆಚ್ಚಿನ ಸಂಖ್ಯೆಯಲ್ಲಿ ಜನಸಮೂಹವನ್ನ ಆಕರ್ಷಿಸುತ್ತದೆ. ಆದರೆ, ಅಲ್ಲಿ ಯಾವುದೇ ಪಕ್ಷಿಗಳು ಮೃತಪಟ್ಟ ಬಗ್ಗೆ ವರದಿಯಾಗಿಲ್ಲ. ಘಾಜಿಪುರದ ಕೋಳಿ ಮಾರುಕಟ್ಟೆ ತಾತ್ಕಾಲಿಕವಾಗಿ ಬಂದ್ ಆಗಿದೆ.